**Najava simpozij**

U organizaciji Klinike za onkologiju i nuklearnu medicinu KBC Sestre milosrdnice i Odbora za genomiku i proteomiku u onkologiji Hrvatske akademije medicinskih znanosti dana **26. svibnja 2017. g.** **s početkom u 12 sati** održat će se u **knjižnici Hrvatske akademije znanosti i umjetnosti** prvi interdisciplinarni uro-onkološki skup na temu ciljanog liječenja raka prostate u eri precizne onkologije.

Predavači na simpoziju će biti vodeći onkolozi iz Kanade i Sjedinjenih Država koji već godinama daju veliki doprinos u istraživanju i liječenju ove maligne bolesti te kolegica iz Slovenije koja uspješno provodi brahiterapiju raka prostate.

Teme simpozija o kojima će se raspravljati, među ostalim su, upotreba magnetske rezonance u navođenju precizne radioterapije i brahiterapije, kako uspostaviti i voditi uspješan brahiterapijski program raka prostate u suvremenom onkološkom centru, zatim nove spoznaje u genomici raka prostate koji je rezistentan na zračenje te kako izabrati optimalno i personalizirano sustavno liječenje metastatskog raka prostate. Na kraju simpozija predviđen je prikaz interesantnih slučajeva te multidisciplinarna rasprava.

Na ovaj simpozij koji će se održati na engleskom jeziku, pozvani su svi koji imaju interes u ovom području, prvenstveno onkolozi, urolozi, radiolozi i liječnici obiteljske medicine te bazični znanstvenici.